OpenLLM-France/wikimedia huggingface dataset:
# Eureka (Ipar Carolina)

Eureka Ipar Carolinako herri bat da. Wayne konderrian kokatua dago. 2010ean 197 biztanle zituen, 0,94 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q2023159
# Eureka (Kansas)

Eureka Kansasko hiri bat da. Greenwood konderrian kokatua dago. 2010ean 2.633 biztanle zituen, 5,90 kilometro koadrotan banatuta.

## Ikus, gainera

* Greenwood konderria

## Kanpo estekak

* Datuak: Q2528013
* Multimedia: Eureka, Kansas / Q2528013
# Eureka (Illinois)

Eureka Illinoiseko hiri bat da. Woodford konderrian kokatua dago. 2010ean 5.295 biztanle zituen, 7,83 kilometro koadrotan banatuta.

## Ikus, gainera

* Woodford konderria

## Kanpo estekak

* Datuak: Q575158
* Multimedia: Eureka, Illinois / Q575158
# Eureka (Nevada)

Eureka Ameriketako Estatu Batuetako erroldak esleitutako leku bat da. Eureka konderrian dago, Nevada estatuan. 414 biztanle ditu, 3,623684 kilometro koadroko azaleran banatuta.

## Ikus, gainera

* Eureka konderria

## Kanpo estekak

* Datuak: Q548856
* Multimedia: Eureka, Nevada / Q548856
# Eureka (Utah)

Eureka Ameriketako Estatu Batuetako hiri bat da. Juab konderrian kokatuta dago, Utah estatuan. 662 biztanle ditu, 3,843497 kilometro koadroko azaleran banatuta.

## Ikus, gainera

* Juab konderria

## Kanpo estekak

* Datuak: Q482398
* Multimedia: Eureka, Utah / Q482398
# Espainiako handiki

Espainiako handikia (gaztelaniaz: Grande de España) Espainiako nobleziaren dignitate gorena da. Bere hierarkian infante baino ez du gainean. Erregeak ematen du eta normalean noblezia titulu bati loturik dago. Europan eskubide gehien zituen titulua izan zen, baita bere antzekoak diren Frantzia edo Erresuma Batuko parearenak baino.
Bisigodoen garaian jada sorrera izan arren, Karlos I.a Espainiakoak arautu zuen.

## Ikus, gainera

* Nafarroako handiki lehenak
* Frantziako pare

## Kanpo estekak

* Datuak: Q3907844
* Multimedia: Grandees of Spain / Q3907844
# Espainiako garapen-planak

Garapen Ekonomiko eta Sozialeko Planak (gaztelaniaz: Planes de Desarrollo Económico y Social) plangintza indikatiboko hiru plan izan ziren, gerraosteko autarkia gainditzea helburu zutenak. 1959ko Egonkortasun Planetik abiatzen dira, eta Laureano Lopez Rodó ministroa izan zen haien sortzailea. Hazkunde ekonomiko handia eragin zuten, urteko batez besteko BPGaren igoera-tasa %7,2koa izanik. Urte horiei Desarrollismo esaten zaie. Planen arrakastaren zati handi bat merkataritza-balantza desorekatu batean oinarritu zen (inportazioek take-off ekonomikoa ahalbidetzen zuten), eta haren defizita Espainiak Europara egindako emigrazioarekin eta turismoaren ondoriozko diru-sarrerekin konpentsatzen zen; atzerriko kapitalaren zuzeneko sarrerez gain, liberalizatu egin baitziren. Industrializazioak garapen-ardatz deiturikoak izan zituen: enpresa industrialen lehentasunezko instalazio-eremuak, hala nola Valladolid eta Vigo (non Renault eta Citroën automobil-fabrikak instalatu ziren hurrenez hurren), Puertollano (findegia) eta abar.
Ministerio bat sortu zuten ad hoc- Plangintza eta Garapen Ministerioa izenekoa- 1967tik 1973ra Laureano López Rodóren eskuetan izan zena. Hau nabarmena zen Opus Deiren teknokraten artean, arlo ekonomikoan kontrol handiena zuen frankismoko familietako bat bezala jarduten zuen taldea, gutxienez Matesa eskandalua piztu zen arte (1969).
Hurrenez hurren, hiru garapen-plan izan ziren:
* Lehen Garapen-Plana (1964-1967), abenduaren 28ko 194/1963 Legearen bidez onartua (1964ko urtarrilaren 1ean indarrean jarri zutena). Garapen-ardatz industrialak sortu zituzten. Eragin handiena izan zutenak Valladolid (FASA-Renault), Vigo (Factoría Citroën), Coruña, Zaragoza eta Sevilla bezalako hirietan jarri zuten. BPGren% 6,4ko gehikuntza lortu zuen.
* Bigarren Garapen-Plana (1968-1971): Valladolid, Zaragoza eta Sevillako garapen-ardatz industrialak 1970ean ordezkatu zituzten (horrek ez du esan nahi desagertzen direnik), lehentasunezkotzat jotzen ziren berrien alde (Granadan, Kordoban eta Oviedon).
* Hirugarren Garapen-Plana (1972-1975): eten egin zuten, besteak beste, petrolioaren prezioa igo zelako eta aurreikusitako jarduketa publikoak geldotu egin zirelako. Hirugarren Garapen-Plana amaitutzat jo behar izan zuten, finantza-itoagatik, Espainiako ekonomiaren trantsizio estrukturala (industria-birmoldaketa) hasi baitzen (Franco hil ondorengo trantsizio politikoarekin gainjarria). Trantsizio ekonomiako hori laurogeiko hamarkadara arte luzatu zen, hau da, Espainia Europako Erkidegoan sartu zen arte. Orduan eraikuntza industria-lokomotore gisa izan zuen eredu ekonomikoa abian jarri zuten.

## Erreferentziak

* ↑ (Gaztelaniaz) «Muere Laureano López Rodó, el ministro de Franco que impulsó los planes de desarrollo» El País 2000/03/12.

## Kanpo estekak

* Datuak: Q3817303
# Erramun Berenger III.a

Erramun Berenger III.a (Rodez, 1082 – Bartzelona, 1131) Bartzelonako kondea izan zen 1096-1131. urteetan, eta Proventzakoa 1112-1131 bitartean. Erramun Berenger II.aren semea zen. Proventzako printzesarekin ezkondu zen eta lurralde batzuk eskuratu zituen Okzitanian eta Proventzan, ezkontza hari esker. Balearretako piratak eta Valentziako mairuak menderatu zituen, baina almorabideek garaitu zuten Corbinsen.

## Genealogia

Zuhaitz genealogikoa :
Roger-Bernard I, Count of Foix
Ximena de Barcelona i de Díaz
Dolce di Foix
Berenguer Ramon, Count of Provence
Ramon Berenguer II, Count of Provence
Berenguer of Barcelona
Peter of Barcelona
Alfontso II.a Aragoikoa
Erramun Berenger IV.a
Ramon Berenguer III, Count of Provence
Dulce of Aragon
Sancho, Count of Provence
Erramun Berenger I.a
Erramun Berenger II.a Bartzelonakoa
Antso III.a Gaztelakoa
Almodis de la Marche
Erramun Berenger III.a
Konstantza Gaztelakoa eta Bartzelonakoa
Roberto Guiscard
Matilde d'Altavilla
Fernando II.a Leongoa
Sikelgaita
Berengela Bartzelonakoa
Antsa Gaztelakoa
Garcia of Castile
Alfonso of Castile
Stefania di Barcellona
Pierre II de Dax
Agalbursa of Bas
Almodis of Barcelona
Ponç III of Cervera
Mafalda de Barcelona
Hugh I of Bas-Cervera
Bernat de Barcelona :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q367001
* Multimedia: Ramon Berenguer III, Count of Barcelona / Q367001
# Erramun Jaiogabea

Erramun Jaiogabea (katalanez: Sant Ramon Nonat; Portell, Lleidako probintzia, 1204 – Cardona, 1240ko abuztuaren 31) Erromatar Eliza Katolikoko elizgizona izan zen. Petri Nolaskoren adiskidea zen, eta 1224an Mesedetako ordenan sartu zen, hark bultzatuta. Aljerian ibili zen erredentzio-misioak bideratzen, eta torturak jasan zituen. Gregorio IX.a aita santuak 1239an deitu zuen Erromara kardinal izendatzeko, baina bidean hil zen. Ama hil ondoren zesareaz jaio zelako zuen jaiogabe izengoitia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q704364
* Multimedia: Raymond Nonnatus / Q704364
# Erramun Gametxo

Erramun Gametxo Aldasoro (c. 1914 – 2006) euskal pentsalari eta idazlea izan zen. Filosofian egin zituen lanaz gainera, ezaguna da Euzko Gogoa eta beste zenbait hedabideetan argitaratutako idazlan literario (Txilberta arrantzalea olerki luzea, esaterako) eta aginteari egindako kritikengatik.

## Filosofia lanak

* Ni Dios, ni Darwin, 1998;
* Adiós a la filosofía.
* Datuak: Q12257075
# Errando

Errando euskarazko gizonezko izena da.

## Historia

Erdi Aroko Fernando izenaren aldaera. Erdi Aroan Latinezko Ferdinandus izenetik atera zen. Gaztelako hainbat erregeren izena izanik, nahiko famatua izan zen Erdi Aroan.
Honen hipokoristikoa Txerran da.
Errandoren Erdi Aroko patronimikoa Errandoitz zen. Patronimikoa XVI. mendeko Ibarguen-Cachopin kronikan ere agertzen da.
Izen hau Errandorena eta Errandonea deituren jatorria da.

## Beste hizkuntzetan

* Latinez: Ferdinandus, Fredinandus eta patr. Ferdinandi, Fredinandi
* Gaztelaniaz: Fernando, Hernando, Fernán, Hernán eta patr. Fernández, Hernández
* Frantsesez: Ferdinand, Fernand, Ferrand
* Aragoieraz: Ferrando eta patr. Ferrández
* Katalanez: Ferran eta patr. Ferrandis

## Erreferentziak

* ↑ Euskaltzaindia: "Errando", Euskal Onomastikaren Datutegia.
* ↑ Euskaltzaindia: "Txerran", Euskal Onomastikaren Datutegia.
* ↑ Patxi Salaberri. (2003). Euskal deiturategia: patronimia. Bilbo: UEU.

## Kanpo estekak

* Datuak: Q31188361
# Erramun Landa

Erramun Landa Mendibe (Ea, Bizkaia, 1958ko abenduaren 14a) bizkaitar margolari, marrazkigile, grabatugile eta kartelgilea da. Euskal Herriko Unibertsitateko Arte Ederren fakultutateko pintura irakaslea da.

## Kanpo estekak

* Erramun Landa Mendiberen webgunea
* Datuak: Q47068642
# Euskal Jai Berri pilotalekua

Euskal Jai Berri pilotalekua Uharten Euskal Jai Berri Fundazioak kudeatutako pilotalekua da. Bertan, 2002ko munduko pilota txapelketa antolatu zen, eta urte osoan zehar herri mailako kirol ekitaldiak eta kultura emanaldiak antolatzen dira bertan.
Pilotalekua Agoitzerako errepideko 6. zenbakian dago.

## Ikus, gainera

* Euskal Jai pilotalekua

## Kanpo estekak

* (Gaztelaniaz) Euskal Jai Berri fundazioaren webgunea.
* Datuak: Q8962899
# Euskal Klasikoen Antologia

Euskal Klasikoen Antologia Egin egunkariak 1997an zehar plazaratu zuen diskoen bilduma da. Bilduma osoa hogeita lau disko zituen, XVI. mendetik musika garaikidera arte. Disko bakoitzak Jesus Mari Begoñak paratutako azalpenekin zetorren. Bilduma hau ziur asko Euskal Herrian euskal musika kultoa zabaltzeko ekimen garrantzitsuenarikoa izan da. Diskoak egunkariarekin batera saltzen ziren.

## Diskoen zerrenda

* 1. XVI. eta XVII. mendeak
* 2. XVIII. mendea (1)
* 3. XVIII. mendea (2)
* 4. Juan Crisostomo Arriaga (1)
* 5. Juan Crisostomo Arriaga (2)
* 6. Hilarion Eslava
* 7. Jose Maria Iparragirre
* 8. Felipe Gorriti
* 9. Pablo Sarasate (1)
* 10. Pablo Sarasate (2)
* 11. Vicente Goikoetxea
* 12. Jose Maria Usandizaga
* 13. Maurice Ravel (1)
* 14. Maurice Ravel (2)
* 15. Maurice Ravel (3)
* 16. Aita Donostia (1)
* 17. Aita Donostia (2)
* 18. Jesus Guridi (1)
* 19. Jesus Guridi (2)
* 20. Jesus Guridi (3)
* 21. Pablo Sorozabal (1)
* 22. Pablo Sorozabal (2)
* 23. Francisco Escudero eta Javier Bello-Portu
* 24. Musika garaikidea

## Kanpo estekak

* Datuak: Q25475312
# Euskal Kola

Euskal Kola edota Euskal Herriko Kola Ipar Euskal Herrian sortutako kolazko gasdun freskagarri alternatiboa da.

## Osagaiak

Ura, Costa Ricako kana azukrea, kola, aroma naturala, kafeina, karamelo koloratzailea eta E338 azidotzailea.

## Ikus gainera

* Alter Cola
* Breizh Cola
* Colà Occitan
* Corsica Cola
* Galicola

## Kanpo estekak

* Euskal Herriko Kolaren webgunea (Frantsesez) (Gaztelaniaz)
* Datuak: Q25475114
# Euskal Jai Gaztetxea

Euskal Jai Gaztetxea Iruñeko hiriko Alde Zaharrean kokatutako Euskal Jai pilotalekuan egokitutako gaztetxe bat zen, Iruñeko Gazte Asanbladak (IGA) kudeatzen zuena.

## Historia

1993an Iruñeko Gazte Asanblada sortu zen gazteek autogestionatutako eremuak falta zirelako. 1994ko maiatzaren 7a, 1.000 pertsona bildu zituen manifestazio baten ondoren, IGAk abandonaturik zegoen Euskal Jai pilotalekua okupatu zuen.
Ondorengo egunetan, poliziak okupazioari erantzuten saiatu zen. Hainbat desalojaketa saiakera izan baitziren. Lehenengo saiakera, maiatzaren 10eko gauean izan zen, poliziak atea hautsi eta 15 pertsona kanporatu zituen, baina 18 pertsonek eta txakur batek teilatura igo eta poliziari aurka egin ahal izan zioten. Kalean istiluak egon ziren, hainbat zauritu eta 3 atxilotu utzi zituztenak. Bigarren saiakera, margolariz mozorratutako bi poliziek eraman zuten aurrera. Poliziek gaztetxearen alboko eraikin batera eskailera bat eraman zuten eta eskailerara igo ziren. Gaztetxeko teilatura pasatu ziren, baina teilatuko tranpa irekitzen saiatzen ari zirela harrapatu zituzten eta ez zieten sartzen utzi. Hirugarren saiakera 1994ko ekainaren 15eko gauerdian izan zen, operazio honetan 3 puntu ezberdinetatik sartu ziren segurtasun indarrak eta indarkeria erabiliz pertsona guztiak kanporatu zituzten 5 pertsona izan ezik eta 3 egunetan zehar iraun zutenak. Poliziaren kargek hainbat atxilotu eta zauritu utzi zituzten, haien artean 16 urteko Juantxo Molina, begi bat galdu zuena. Hurrengo egunean, ekainaren 16an manifestazioak eta mobilizazio ugari eraman zituzten aurrera, haien artean kazeroladak. Bizilagun eta dendari ugarik poliziaren aurkako salaketak egin zituzten. Operazioaren hirugarren egunean, ekainaren 17an, poliziak hustea bertan behera utzi behar izan zuen. Operazio honek gaztetxearen hormak eta zorua zulatuak utzi zituen.
Juantxo Molinak poliziaren aurka jarri zuen salaketa artxibatu zuten, eta bizilagunek eta dendariek jarritakoa berriz, ez zuen erantzunik jaso. Atxilotutako batek salatu zuen Goardia Zibilak Gaztetxeari eta beste hainbat herri-mugimenduei buruzko informazioa lortzeko torturatu zuela. Beste atxilotutako bati, 20 hilabeteko kartzela-zigorra eskatu zioten.
Gaztetxeari argindarra kendu zioten eta poliziek gaztetxekoei argazkiak atera eta jarraitzen zieten. Gainera, Goardia Zibilak, gaztetxearen aurrean lokal bat alokatu zuen.
2004an, Iruñako udaletxeak, Yolanda Barcina alkatea zela, gaztetxea eraisteko plana prestatu zuen bere ordez zentro hidrotermal bat eraikitzeko. 2004ko abuztuaren 16an segurtasun indarrak gaztetxera sartu eta gaztetxea husten hasi ziren. Gazte batzuk teilatura igotzea eta han geratzea lortu zuten. Nahiz eta gazte horiek teilatuan egon gaztetxea eraisten jarraitu zuten.
Abuztuaren 21ean 15.000 lagun manifestatu ziren gertakari hauen kontra.

## Ikus, gainera

* Gaztetxea
* Euskal Jai pilotalekua

## Kanpo estekak

* Datuak: Q12257560
# Euskal Jai pilotalekua

Euskal Jai pilotalekua Iruñeko Alde Zaharreko San Agustin karrikan kokatutako pilotalekua izan zen. 1909an zabaldu zen, lehenago trinket bat zegoen tokian eraikia, eta urte askoan erremonte partidak jokatu ziren bertan. Arkitektura modernistaren ale bakana zen, burdinazko egitura zuena.
Enpresak eraiki zuenetik, 1977an itxi zuten arte, profesionalak aritu ziren bertan. Bitarte horretan, erremonteaz gain, amateurrek pala edota zesta punta partidak eta saioak egiten zituzten, eta are bestelako kirolak ere egin izan ziren, hala nola saskibaloi partidak edo boxeo borrokak. Herramintazko pilota jokoetarako pilotalekurik egokienetakoa zen, harrizko frontisaren eta zolaren kalitatea eta neurriak oso aproposak baitziren. 55 m luze zen, hamalau koadro, 10,83 m gora eta 10,35 m zabal.
1993an, urte askoan zehar eraikina abandonaturik egon ostean, Iruñeko gazteek okupatu eta gaztetxea egokitu zuten bertan, bai eta herritarrendako josteta edo plaza gune gisa ireki ere. Azkenik 2004ean Iruñeko udalak, Alde Zaharra biziberritzeko zentro hidrotermala egin behar zuela eta, gaztetxe barruan zeudenak kanporatu eta eraikina eraitsi zuen.
1977an Euskal Jai Berri pilotalekua eraiki zen Uharten.

## Ikus, gainera

* Euskal Jai Gaztetxea
* Euskal Jai Berri pilotalekua

## Erreferentziak

* ↑ Fundación Remonte-Euskal Jai

## Kanpo estekak

* (Gaztelaniaz) Euskal Jai pilotalekuaren urteurrenari buruzko albistea Noticias de Navarra egunkarian.
* (Gaztelaniaz) Pello IRAIZOZ: Euskal Jai, Pamplona (1909-2004) Sos-monuments.org
* Euskal Jai gaztetxea. Alasbarricadas.org
* Datuak: Q8962898
# Euskal Kanta Berria

Euskal Kanta Berria Mikel Laboaren disko bat da, 1979an argitaratua. Aurretik argitaratu ziren 45 rpm-ko lau diskoetan jasotakoak biltzen ditu. Kanta gehienak herrikoiak edota Bertolt Brechtenak dira. Beste bi kanta Gabriel Arestirenak dira, eta Daniel Landartena zein Joxe Antonio Artzena beste bana. 1996an Egin egunkariak Euskal Kantariak bilduman berrargitaratu zuen. Berez ez zen albuma, kantuen bilduma baizik.

## Abestiak

* "Egun da Santimamiña". Hitzak: Gabriel Aresti.
* "Goizuetan". Hitzak: Herrikoia.
* "Urtsuako kanta". Herrikoia.
* "Apur dezagun katea". Hitzak: Gabriel Aresti
* "Munduaren esker ona". Hitzak: Bertolt Brecht
* "Liluraren kontra". Hitzak: Bertolt Brecht
* "Haika mutil". Herrikoia.
* "Iturengo arotza". Herrikoia.
* "Zure begiek". Hitzak: Daniel Landart
* "Zilbor hesteak". Hitzak: J.A. Artze
* "Denak ala inor ez". Hitzak: Bertolt Brecht
* "Gaberako aterbea". Hitzak: Bertolt Brecht

## Kanpo estekak

* Diskoa entzungai Musikaz Blai webgunean
* Datuak: Q12257562
# Expresión Sonora

Expresión Sonora erdaraz musika egin zuen euskal rock taldea izan zen, Elgoibarren sortua, eta 1969 eta 1971 urteen artean funtzionatu zuena. Taldeko muinak, Alfonso Guillok (ahotsa eta baxua) eta Gabi Agirregomezkortak (gitarra), Koska taldea sortu zuten gero, euskarazko rock-ean aitzindari.

## Ibilbidea

«Expresión Sonora» taldea sortu zuten 1969an Guillok (baxua) eta Agirregomezkortak (gitarra), artean hamasei eta hamazazpi urte inguru zituztela, eta atzerriko rock&roll eta blues taldeen kantuak jotzen zituzten ingelesez. Luis M. Arakistain (bateria) eta Patxi Garciak (gitarra) osatu zuten laukotea, eta bi urtez bakarrik aritu bazen ere, ospe handia hartu zuen orduko gazteen eta rockzaleen artean.
1969ko urriaren 18an egin zuten debuta. 1970ko udaberrian Donostiako Artista Berrien IV. Lehiaketa irabazi zuten. Dantzalekuetan eta elizaren edota elkarte kulturalen lokaletan antolaturiko dantza saioetan egin zuten lan batik bat: ia 4 orduko saioak ere izan zitezkeen, igande arratsalde osoa. Rock errepertorioa jotzen zuten, bertsioetan («The Beatles», «The Rolling Stones», «The Animals», «Spencer Davies Group», «Santana», «The Shadows», «Led Zeppelin»...).
Tarteka, izen handiko taldeekin partekatu zuten agertokia; esaterako, Los Bravos taldearekin Donostiako Trinitate plazan Aste Nagusian, eta Andaluziako Gong rock progresiboko taldearekin. Eibarko Coliseo antzokian emandako kontzertua ere taldekideen gogoan geratu zen.
Expresión Sonora 1971n desegin zen, taldekideak soldadutza egitera joan ziren, eta, handik itzuli ondoren, Guillok eta Agirregomezkortak beste talde bat sortu zuten, Txerra Gurrutxaga (gitarra), Endika Iriondo (bateria) eta Luis «Mitxi» Diego (gitarra akustikoa) lagunekin. «Koska» izena hartu zuen taldeak.

## Erreferentziak

* ↑ Guillo, Alfonso. «Musikaren eskutik oholtzara» Eibar.ORG | Eibarko peoria (Noiz kontsultatua: 2020-12-28).

## Kanpo estekak

* Datuak: Q104535456
# Extensible Messaging and Presence Protocol

Extensible Messaging and Presence Protocol (XMPP) (lehen Jabber) protokolo askea erabiltzen duen bat-bateko mezularia da, XML estandarrean oinarritua eta XMPP Standards Foundationek kudeatua.
Jabber sareak milaka zerbitzari erabiltzen ditu, Interneten bidez hitz egin ahal izateko. Normalean, milioika kidek erabiltzen dute sare hau.
Software librearen barruan oso onartuta dago programa hau, nahiz eta haren arrakasta ez izan Microsoften MSN Messenger, AOL Messenger edo Yahoo Messenger programena bezain handia. Azken bolada honetan, Google-ek sortutako Google Talk-en eraginez, programa hau erabiltzen duen jende kopurua handitu egin da.
WhatsApp sortzaileek XMPP protokolo librea erabili zuten euren aplikazioa sortzeko, aldatu eta euren beharretara egokitu zuten (eta egindako aldaketen ondorioz, WhatsApp ez da softwaren librea).

## Ikus, gainera

* Matrix

## Erreferentziak

* ↑ Jabber Inc. - About Us
* ↑ (Ingelesez) Verma, Rajendra. (2019-09-30). «How WhatsApp works» Medium (Noiz kontsultatua: 2021-02-22).

## Kanpo estekak

* Librezale.eus: Komunikazio eta elkarlanerako tresnak.
* (Ingelesez) XMPP Standards Foundation.
* (Ingelesez) XMPP Extensions.
* (Ingelesez) XMPP Software: Clients.
* (Ingelesez) XMPP Software: Servers.
* (Ingelesez) Public XMPP Services.
* (Ingelesez) Jabber.org (Free XMPP server of the XSF.
* Datuak: Q188951
* Multimedia: Extensible Messaging and Presence Protocol / Q188951
# Ext4

ext4 (fourth extended filesystem edo hedatutako laugarren fitxategi-sistema) erregistrodun fitxategi-sistema bat da, ext3 fitxategi-sistemaren jarraipen gisa garatua. Aurreko bertsioarekin bateragarria den fitxategi-sistema da, ext3 eta ext2 bateragarriak ziren modu berean.
2008ko urriaren 11n batu zen Linux 2.6.28ko iturburu-kodean, garapen-fasea amaitutzat eman eta egonkor bezala hartuz.

## Erreferentziak

* ↑ ext4: Rename ext4dev to ext4. Linus-en kernel-zuhaitza.

## Kanpo estekak

(Ingelesez) Ext4 - Linux Kernel Newbies
* Datuak: Q283827
# Export (Pennsylvania)

Export Pennsylvaniako borough bat da. Westmoreland konderrian kokatua dago. 2010ean 917 biztanle zituen, 1,04 kilometro koadrotan banatuta.

## Ikus, gainera

* Westmoreland konderria

## Kanpo estekak

* Datuak: Q1131090
# Exsilirarcha

Exsilirarcha Crambidae familiako tximeleta genero bat da. Bere espezie tipoa Exsilirarcha graminea da.

## Espezieak

| Espeziea | Irudia | Egoera |
| Exsilirarcha graminea | | daturik gabe |

## Kanpo estekak

* Datuak: Q5226837
* Multimedia: Exsilirarcha / Q5226837
* Espezieak: Exsilirarcha
# Extended Graphics Array

Extended Graphics Array (XGA) grafiko estandar bat da, 1990an IBMk sortutako txartel grafikoa izan zen. XGA estandarrak 1024x768 pixeletako pantaila-bereizmena eta 256 kolore ditu, edota 640x480-ko kolore sakontasuna eta pixel bakoitzeko 16 bit (65.536 kolore).

## Ikus, gainera

* CGA Color Graphics Adapter
* MDA Monochrome Display Adapter
* HGC Hercules Graphic Card
* EGA Enhanced Graphics Adapter
* VGA Video Graphics Array
* SVGA Super VGA
* WUXGA Wide Ultra XGA (1920x1200)
* Pantaila
* Txartel grafikoa

## Kanpo estekak

* Datuak: Q55804
* Multimedia: XGA / Q55804
# Extended play

EP (extended play) ingeles jatorria duen sigla bat da, euskaraz erreprodukzio hedatua esan nahi duena. Grabaketa musika formatuan izen gisa erabiltzen da eta ez da album bat bezain luzea ezta bakun bat baino laburragoa.
Hasieran zazpi milimetro eta 33 bira minutuko (RPM) abiaduran grabatuta zeuden binilo diskoek izen hau hartu zuten. Abiadura aldaketa hau, bakun batekin konparatuz, 45 RPM-ra grabatuta zegoena, 25 minutuko iraupena lortzeko aukera ematen zion, 12 eta erdi minutu alde bakoitzeko. Biniloak 33 RPM-ra hirukoiztu zirenean, EP deitu zitzaien 7 hazbete eta abesti bat alde bakoitzeko zituzten diskoei.
21. mendean, disko konpaktuaren etorreraren ondorioz, EP eta LP (Long Play) baten desberdintasunak, ez dira nabarmentzen. Eskuarki, EP-ak 20-25 minutuko iraupena du, Mini-CD deiturikoak. Handik aurrera, LP bat bezala hartzen da.

## Kanpo estekak

* Datuak: Q169930
* Multimedia: Extended play / Q169930
# Expo '98

Expo '98 edo 1998ko Nazioarteko Erakusketa, «Ozeanoak: etorkizunerako ondarea» goiburuarekin egina, Nazioarteko Erakusketen Bulegoak (BIE) antolatutako Nazioarteko Erakusketa Espezializatua izan zen, Lisboan (Portugal) 1998ko maiatzaren 22tik irailaren 30 arte gauzatua.

## Itxitura

Erakusketarako, hiriaren ekialdeko mugan dagoen gune bat aukeratu zuten, Tajo ibaiaren ondoan. Hainbat pabilioi eraiki zituzten; gaur egun ere zutik diraute, Parque das Nações eremuan. Parke horretan, Lisboako Ozeanarioa nabarmentzen da, Europako akuario handiena. Metro geltokiak eta trenbide konexioak ditu.

## Zifrak

155 herrialdek parte hartu zuten, eta 10.128.204 bisitari jaso zituen.

## Kanpo estekak

* Datuak: Q1139414
* Multimedia: Expo 1998 / Q1139414
# Ext2

ext2 (second extended filesystem edo hedatutako bigarren fitxategi sistema) GNU/Linux sistema eragilearentzako fitxategi sistema estandarra izan zen zenbait urtez, eta gaur egun ere askok eta askok erabiltzen jarraitzen dute. Erabiltzaile askok bere ondorengoa den ext3 fitxategi sistemara egin dute migrazioa, ext2k ez bezala, eguneroko erregistroa gordetzen baitu. Remy Cardek diseinatu zuen.

## Kanpo estekak

* Datuak: Q283527